2. ลักษณะการประกอบธุรกิจ 

  2.1 ประวัติความเป็นมา

  บริษัท กู๊ดเยียร์ (ประเทศไทย) จำกัด (มหาชน) จดทะเบียนจัดตั้งเป็นบริษัทจำกัด
  ตามประมวลกฎหมายแพ่งและพาณิชย์ เมื่อวันที่ 25 กรกฎาคม พ.ศ. 2511 ด้วยทุนจดทะเบียน
  60 ล้านบาท เพื่อดำเนินธุรกิจผลิตและจัดจำหน่ายยางรถยนต์ ยางรถบรรทุกเพื่อการพาณิชย์
  และยางเครื่องบิน โดยเป็นการร่วมทุนระหว่างผู้ก่อตั้งบริษัทชาวไทยกับ บริษัท กู๊ดเยียร์
  ไทร์แอนด์รับเบอร์ จำกัด ประเทศสหรัฐอเมริกา โรงงาน ตั้งอยู่ที่ 50/9 ถนนพหลโยธิน ก.ม.
  36 ตำบลคลองหนึ่ง อำเภอคลองหลวง ปทุมธานี โดยเป็นหนึ่งในผู้ผลิตยางรถยนต์นั่งส่วนบุคคล
  ยางรถยนต์เพื่อการพาณิชย์ และยางเครื่องบิน ภายใต้ชื่อการค้า "กู๊ดเยียร์" ระยะเวลากว่า 36
  ปี ที่บริษัทฯได้เปิดดำเนินการมา ได้มีเหตุการณ์ที่สำคัญเกี่ยวกับบริษัทฯพอสังเขปดังนี้

-   ปี 2512 บริษัทฯได้ทำข้อตกลงในด้านความร่วมมือทางเทคโนโลยีการผลิต และการ

บริหาร กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา

-   ปี 2513 บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I

  เป็นระยะเวลา 15 ปี
  โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอกยางเครื่องบิน

-   วันที่ 30 มิถุนายน พ.ศ. 2521 บริษัทฯได้รับอนุมัติให้นำหลักทรัพย์เข้าจดทะเบียนใน

ตลาดหลักทรัพย์แห่งประเทศไทย

-   วันที่ 6 มกราคม พ.ศ. 2526 บริษัทฯได้จดทะเบียนเปลี่ยนแปลงมูลค่าหุ้นที่ตราไว้หุ้นละ

100.00 บาท เป็นหุ้นละ 20.00 บาท กับกระทรวงพาณิชย์

-   จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533 ได้มีมติให้บริษัท

  เพิ่มทุนจดทะเบียนจาก 60 ล้านบาท เป็น 74 ล้านบาท

-   วันที่ 20 เมษายน พ.ศ. 2537 บริษัทฯได้จดทะเบียนแปรสภาพนิติบุคคลตามประมวลกฎ

  หมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด พ.ศ. 2535
  และในปีเดียวกันนี้เอง บริษัทฯได้รับการรับรองระบบคุณภาพตามมาตรฐานสากล TIS/ISO 9000
  จากสำนักงานมาตรฐานอุตสาหกรรมไทย/องค์การมาตรฐานระหว่างประเทศ
  เป็นบริษัทแรกในกลุ่มผู้ผลิตยางรถยนต์ในประเทศ

-   จากการประชุมวิสามัญผู้ถือหุ้นครั้งที่ 1/2538 เมื่อวันที่ 20 พฤศจิกายน พ.ศ. 2538 ที่

  ประชุมได้มีมติให้บริษัทฯเปลี่ยนแปลงมูลค่าหุ้นที่ตราไว้หุ้นละ 20.00 บาท เป็น 10.00 บาท
  เพื่อให้สอดคล้องกับข้อบังคับของตลาดหลักทรัพย์แห่งประเทศไทยและได้จดทะเบียนเปลี่ยนแปลงมูลค่าหุ้นกับกระทรวงพาณิชย์
  เมื่อวันที่ 13 ธันวาคม พ.ศ. 2538

-   เมื่อวันที่ 27 สิงหาคม พ.ศ. 2542 บริษัทฯได้รับใบรับรองระบบการจัดการด้านคุณภาพ

  QS9000 จาก LLOYD’S REGISTER QUALITY ASSURANCE ประเทศออสเตรเลีย
  และรางวัลสถานประกอบการดีเด่นด้านแรงงานสัมพันธ์ จากกระทรวงแรงงานและสวัสดิการสังคม
  รวมทั้งรางวัลสถานประกอบการดีเด่นด้านการบริหารความปลอดภัย อาชีวอนามัย เป็นปีแรก

-   ในปี 2545 บริษัทฯได้รับการรับรองการระบบการจัดการด้านสิ่งแวดล้อม ISO14001 จาก

  LLOYD’S REGISTER QUALITY ASSURANCE ประเทศออสเตรเลีย

-   ในปี 2546 บริษัทฯได้รับการรับรองระบบคุณภาพ TISI/ISO9001 สำหรับผลิตภัณฑ์ยาง

รถยนต์

-   ในปี 2547 บริษัทฯได้รับการรับรองระบบคุณภาพ ISO9001 และ QS9000 สำหรับผลิต

  ภัณฑ์ยางเครื่องบินใหม่ และยางเครื่องบินหล่อดอก
  และยังได้รับรางวัลสถานประกอบการดีเด่นด้านแรงงานสัมพันธ์ในสถานประกอบการ
  รวมทั้งรางวัลสถานประกอบการดีเด่นด้านการบริหารความปลอดภัย อาชีวอนามัย เป็นปีที่ 6
  ติดต่อกัน

  ในด้านการบริหารงาน
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จากบริษัท กู๊ดเยียร์ ไทร์แอนด์รับเบอร์ จำกัด ประเทศสหรัฐอเมริกา เป็นอย่างดีเสมอมา
  โดยในส่วนของการบริหารงานและอำนาจในการควบคุมบริษัทนั้น ทางบริษัท กู๊ดเยียร์
  ไทร์แอนด์รับเบอร์ จำกัด ประเทศสหรัฐอเมริกา
  ได้ส่งผู้เชี่ยวชาญด้านการผลิตและเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทฯอย่างมีประสิทธิภาพตลอดมา

  ปัจจุบันบริษัทฯมีกำลังการผลิต 6,000 เส้นต่อวัน โดยในปี 2547 ที่ผ่านมา
  บริษัทฯสามารถทำการผลิตยางรถยนต์เพื่อออกจำหน่ายในประเทศและส่งออกไปจำหน่ายยังต่างประเทศได้มากกว่า
  2 ล้านเส้น

2.2 ภาพรวมการประกอบธุรกิจของบริษัทฯ

 ภาพรวมของอุตสาหกรรมยางรถยนต์ในปี 2547 ที่ผ่านมา ยางรถยนต์นั่งส่วนบุคคลมีการปรับตัวสูงขึ้นอย่างต่อเนื่อง โดยมีความสัมพันธ์เป็นไปในทิศทางเดียวกันกับการขยายตัวของอุตสาหกรรมการประกอบรถยนต์ ทั้งการจำหน่ายในประเทศและส่งออก ประกอบกับค่ายรถยนต์ต่าง ๆ ได้นำรถยนต์รุ่นใหม่ ๆ ออกสู่ตลาดอย่างต่อเนื่อง หากพิจารณาโดยรวมแล้วในปี 2547 ตลาดยางรถยนต์ภายในประเทศขยายตัวประมาณร้อยละ 5.5 หรือปริมาณขายเพิ่มขึ้นจาก 12.0 ล้านเส้นในปี 2546 มาเป็น 13.1 ล้านเส้นในปี 2547 และหากพิจารณาตามกลุ่มลูกค้า จะพบว่า ลูกค้าตลาดทดแทนขยายตัวจากปี 2546 ประมาณร้อยละ 0.7 ในขณะที่ตลาดโรงงานประกอบรถยนต์ มีการปรับตัวสูงขึ้นถึงร้อยละ 22.0 ในส่วนของตลาดส่งออกนั้น มีการขยายตัวเพิ่มขึ้นมาก เมื่อเทียบกับปี 2546 เนื่องจากมีการขยายกำลังการผลิตในประเทศเพื่อการส่งออกมากยิ่งขึ้น 

  ปัจจุบันคู่แข่งของบริษัทคือผู้ผลิตยางรถยนต์ในประเทศรายใหญ่และผู้นำเข้ารายย่อย
  โดยบริษัทฯประมาณการว่าบริษัทมีสัดส่วนทางการตลาดอยู่อันดับที่ 3 ของตลาดรวมภายในประเทศ

  ในปี 2547 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันที่รุนแรงมาก
  โดยจะเห็นได้ว่าผู้ผลิตและผู้นำเข้ายางรถยนต์แต่ละบริษัท ต่างนำกลยุทธ์ทางการตลาดในรูปแบบ

  ต่าง ๆ มาแข่งขันกัน เช่น การพัฒนาช่องทางการจำหน่ายสินค้า การแข่งขันด้านราคา การรับ

  ประกันคุณภาพสินค้าและการนำเสนอคุณภาพตัวสินค้าที่แตกต่างให้แก่กลุ่มผู้บริโภคได้พิจารณา

  ในปี 2547 ที่ผ่านมา ทางบริษัทได้เปิดตัวสินค้ารุ่นใหม่ คือ ยางรถสปอร์ตสมรรถนะสูง รุ่น

  อีเกิ้ล เอฟวัน จีเอสดี 3 (Eagle F1 GSD3) ออกสู่ตลาด
  ซึ่งเป็นการดำเนินแผนการตลาดอย่างต่อเนื่อง ในส่วนคุณภาพและบริการหลังการขายนั้น
  บริษัทฯยังคงยึดมั่นในโครงการ “รับประกัน มั่นใจ อุ่นใจ 2 ต่อ จากกู๊ดเยียร์ (Double
  Warranty)” ที่ให้ความคุ้มครองและความมั่นใจในคุณภาพสินค้าแก่ผู้บริโภค
  ในส่วนของช่องทางจัดจำหน่ายตามโครงการอีเกิ้ลสโตร์ (Eagle Store)
  มีการขยายตัวอย่างต่อเนื่อง โดยปัจจุบันได้เปิดให้บริการทั่วประเทศรวม 65 แห่ง

  2.3 โครงสร้างรายได้ของบริษัท

  บริษัทฯมีรายได้จากการจำหน่ายจำแนกตามลักษณะการจำหน่ายดังนี้

  (หน่วย : ล้านบาท)

+------------------------+-------+------+-------+-----+-------+-----+
|                        |   ปี   |   %  |   ปี   |   % |   ปี   |   % |
|                        |       |      |       |     |       |     |
|                        |  2547 |      |  2546 |     |  2545 |     |
+------------------------+-------+------+-------+-----+-------+-----+
|   รา                   |       |      |       |   6 |       |   6 |
| ยได้จาการจำหน่ายในประเทศ | 2,768 | 68.7 | 2,608 | 9.3 | 2,328 | 6.0 |
+------------------------+-------+------+-------+-----+-------+-----+
|   รายได้จากการส่งออก     |       |      |       |   3 |       |   3 |
|                        | 1,260 | 31.3 | 1,156 | 0.7 | 1,199 | 4.0 |
+------------------------+-------+------+-------+-----+-------+-----+
|   รวมรายได้จากการขาย    |       |   1  |       |     |       |     |
|                        | 4,028 | 00.0 | 3,764 |  10 | 3,526 |  10 |
|                        |       |      |       | 0.0 |       | 0.0 |
+------------------------+-------+------+-------+-----+-------+-----+

  อัตราเพิ่ม/ลดของมูลค่าจำหน่าย 7.02% 6.73% 0.3%

  จากโครงสร้างรายได้ข้างต้น จะเห็นได้ว่า ในปี 2547 ที่ผ่านมา
  บริษัทฯมีรายได้จากการขายสูงขึ้น 264 ล้านบาท หรือเพิ่มขึ้นคิดเป็นร้อยละ 7.02 เมื่อเทียบกับปี
  2546 สัดส่วนที่เพิ่มขึ้นเป็นผลจากการจำหน่ายในประเทศ 160 ล้านบาท
  และการส่งออกไปจำหน่ายยังต่างประเทศ 104 ล้านบาท
  โดยมีปัจจัยบวกที่เป็นตัวแปรสำคัญช่วยกระตุ้นตลาดยางรถยนต์ภายในประเทศให้เติบโตอย่างต่อเนื่อง
  ได้แก่ อัตราการขยายตัวทางเศรษฐกิจภายในประเทศที่ปรับตัวดีขึ้นอย่างต่อเนื่อง อัตราดอกเบี้ย
  และแผนส่งเสริมการขายของบริษัทรถยนต์
  ที่สามารถทำให้ผู้ใช้รถยนต์สามารถตัดสินใจซื้อรถยนต์ได้ง่ายขึ้น
  ประกอบกับการเปิดตัวยางสำหรับรถสปอร์ตสมรรถนะสูงรุ่นใหม่ของบริษัทฯออกสู่ตลาด คือ รุ่น
  EAGLE F1 GSD3